Gedagte vir die dag: ’n Gebed oor stil tyeFoto: pixabay.com Net by God kan ek rustig wag, van Hom kom my verlossing. Ek wil rustig op God wag, want van Hom kom al my hoop. Stort jou hart uit voor Hom, want God is ons toevlug. (Psalm 62:2, 6, 9) “Here, ek erken dat ek sukkel om stil te raak en af te skakel. Ek wil U hoor praat, maar ek weet dat ek so dikwels my klagtes en behoeftes voor U neerlê en dan voortgaan met my dag sonder om eers te luister vir u antwoord. Help my om myself voor te berei om U te hoor praat. Om eerlik te wees, voel ek selfbewus om net daar te sit en nie te praat nie. Maak my asseblief leeg van my behoefte om gehoor te word of in beheer te wees van ons tyd saam. Mag ek bloot tyd in u teenwoordigheid deurbring sonder om my gebede te uit te spreek. Leer my om oor U na te dink en te luister vir u stem. Help my om te glo dat ek U sal hoor, en maak my hart gereed om U te hoor wanneer U met my praat.”